96 Monto dwom foforo+ mma Yehowa.Asaase nyinaa, monto dwom mma Yehowa!+2 Monto dwom mma Yehowa, munyi ne din ayɛ.Monka ne nkwagye ho asɛmpa da biara.+3 Monka n’anuonyam nkyerɛ amanaman;Monka n’anwonwadwuma ho asɛm aman nyinaa mu.+4 Yehowa yɛ kɛse; ɔno na ayeyi sɛ no.Ɔfata sɛ yesuro no sen anyame nyinaa.5 Amanaman no anyame no nyinaa yɛ anyamehunu;+Yehowa de, ɔno na ɔyɛɛ ɔsoro.+6 Nidi ne anuonyam atwa ne ho ahyia;+Ahoɔden ne ahoɔfɛ wɔ ne tenabea kronkron hɔ.+7 Mmusua a mowɔ aman nyinaa mu, momfa Yehowa nidi mma no;Yehowa anuonyam ne n’ahoɔden nti, momfa nidi mma no.+8 Momfa anuonyam a ɛfata Yehowa din mma no;+Momfa akyɛde mmra ne fi adiwo.9 Monhyɛ ntaade kronkron mfa nkotow* Yehowa;*Asaase nyinaa, mo ho mpopo n’anim!10 Monka wɔ amanaman no mu sɛ: “Yehowa abɛyɛ Ɔhene!+Asaase tim hɔ pintinn; ɛrenhinhim da.Atɛn a obebu aman no teɛ.”*+11 Momma ɔsoro nni ahurusi, na asaase ani nnye.Momma po ne nea ɛwom nyinaa nworo so;+12 Momma kwae ne nea ɛwom nyinaa nni ahurusi.+Wuram nnua nso, momma ne nyinaa nto ahurusi dwom+13 Wɔ Yehowa anim, efisɛ ɔreba;*Ɔreba abebu asaase atɛn.Obebu asaase atɛn trenee mu,+Na obebu amanaman atɛn nokwaredi mu.+
twi_Latn